Oto Skulme

Oto Skulme, arī Otto Skulme ( — ) bija latviešu gleznotājs un grafiķis. Bijis Rīgas mākslinieku grupas biedrs un viens no tās priekšsēdētājiem, Latvijas mākslas akadēmijas mācībspēks un rektors, Triju Zvaigžņu ordeņa kavalieris. Oto Skulme bija viens no Skulmju dzimtas māksliniekiem — gleznotāja Ugas Skulmes brālis, tēlnieces Martas Skulmes vīrs un gleznotājas Džemmas Skulmes tēvs.

 Dzīvesgājums 
Dzimis Jēkabpilī 1889. gada 8. augustā kaļķu deģa Jēkaba Skulmes un Jūlijas (dzimušas Ružes) Skulmes ģimenē.Redkolēģija. Latviešu tēlotāja māksla. 1860-1940. Rīga: Zinātne, 1986. 214. lpp. Mācījās Jēkabpils pilsētas skolā, glezniecību apguva Jāņa Rozentāla studijā Rīgā (1906—1907),Redkolēģija. Latviešu tēlotāja māksla. 1860-1940. Rīga: Zinātne, 1986. 75. lpp. neilgu laiku K. Juona studijā Maskavā, Stroganova mākslas skolas S. Žukovska studijā Maskavā (1907—1908), Štiglica Centrālajā tehniskās zīmēšanas skolā Pēterburgā (1909—1914), absolvējot dekoratīvās un teātra glezniecības klasi. Bija "Ekspresionistu grupas",Redkolēģija. Latviešu tēlotāja māksla. 1860-1940. Rīga: Zinātne, 1986. 188. lpp. Rīgas mākslinieku grupas biedrs (1920—1938) un tās priekšsēdētājs (1923—1928). Piedalījās Kulturālās tuvināšanās biedrības ar SPRS tautām dibināšanā, bet pēc Jāņa Raiņa nāves pārņēma tās vadību. Bija Latvijas Rakstu un mākslas kameras loceklis (1938—1940), kā arī Latvijas Tēlotājas mākslas biedrības priekšsēdētāja biedrs. No 1919. gada pildīja scenogrāfa pienākumus Latvijas Nacionālajā teātrī,Redkolēģija. Latviešu tēlotāja māksla. 1860-1940. Rīga: Zinātne, 1986. 377. lpp. Latvijas Nacionālajā operāRedkolēģija. Latviešu tēlotāja māksla. 1860-1940. Rīga: Zinātne, 1986. 380. lpp. un perifērijas teātros, no 1926. līdz 1947. gadam bija Dailes teātra mākslinieciskais vadītājs.Redkolēģija. Latviešu tēlotāja māksla. 1860-1940. Rīga: Zinātne, 1986. 379. lpp. Veica pedagoga darbu Latvijas Mākslas akadēmijā, būdams monumentālās glezniecības meistardarbnīcas vadītājs (1944—1956) un akadēmijas rektors (1940—1941; 1944—1961), bet 1947. gadā ieguva profesora grādu. 1944. gadā Oto Skulme kļuva par Mākslinieku savienības biedru, ieņemot vadošus amatus, bet no 1954. gada bija PSRS Mākslas akadēmijas korespondētājloceklis. 1959. gadā kļuva par Latvijas PSR Tautas mākslinieku.Скулме Ото Miris Rīgā 1967. gada 22. martā.

 Mākslinieciskā darbība 
1920. gadu sākuma darbos jaušami modernisma eksperimenti, kubisma klātbūtne,Redkolēģija. Latviešu tēlotāja māksla. 1860-1940. Rīga: Zinātne, 1986. 348. lpp. vēlākos darbos ir raksturīga reālistiska izteiksme, ar vērojamu gleznieciskas ekspresijas kāpumu 1930. gados. Vēlākā laika darbu formas kļuvušas arvien tuvākas realitātei ar siltu, vienojošu koptoni, izmanojot pārsvarā zemes krāsas. Gleznotājam iecienītākais bijis vēstures un sadzīves žanrs, gleznojis arī figurālas kompozīcijas, klusās dabas, portretus, ka arī strādājis linogriezuma tehnikā, kā arī grāmatu grafikā.Redkolēģija. Latviešu tēlotāja māksla. 1860-1940. Rīga: Zinātne, 1986. 350. lpp. Strādājis galvenokārt eļļas tehnikā.

 Izstādes 
Pirmo reizi izstādē piedalījies 1919. gadā. Personālizstāde noritējusi Rīgā 1964. gadā. Piemiņas izstādes bijušas: Rīgā (1970, 1979, 1984, 1989, 1998, 1999), Jēkabpilī (1971, 1980), Koknesē (1972), Mālpilī kopā ar Martas Skulmes darbiem (1982), Skulmju dzimtas izstādē Rietumberlīnē (1981), Pitsburgā, ASV (1986), Romā un Bergamo, Itālijā (1987).Skulme Otto — piedāvājumā 3 darbi — Glezniecība — KLASISKĀS MĀKSLAS GALERIJA "ANTONIJA"

 Mākslinieka piemiņai 
 1974. gadā Oto Skulmes vārds tika dots lielam pasažieru kuģim.ZIŅAS NO LATVIJAS, 1974.05.17  Londonas Avīze, LNB Digitālā bibliotēka, Periodika. 
 Jēkabpilī, Brīvības ielā 26 atrodas Skulmju māja, kurā dzimis Oto Skulme.
 Mālpilī izveidota Martas un Oto Skulmju memoriālā piemiņas vieta.

 Izmatotā literatūra 
 Redkolēģija. Latviešu tēlotāja māksla. 1860—1940. Rīga: Zinātne, 1986. 502 lpp.

 Atsauces 

 Ārējās saites 

 Biogrāfija 
 Darbi
 Biogrāfija un darbi
 Kostīmu un dekorāciju skiču izstāde
 Biogrāfija krievu valodā

Kategorija:1889. gadā dzimušie
Kategorija:1967. gadā mirušie
Kategorija:Latvijas mākslinieki
Kategorija:Latvijas gleznotāji
Kategorija:Latviešu mākslinieki
Kategorija:PSRS gleznotāji
Kategorija:Latvijas PSR Tautas mākslinieki
Kategorija:Rīgas mākslinieku grupas mākslinieki
Kategorija:Jēkabpilī dzimušie
Kategorija:Triju Zvaigžņu ordeņa virsnieki
Kategorija:Latvijas Mākslas akadēmijas darbinieki
Kategorija:Rīgas Meža kapos apbedītie
Kategorija:Latvijas Mākslas akadēmijas rektori
Kategorija:Ar Darba Sarkanā Karoga ordeni apbalvotie
Kategorija:Ar ordeni "Goda Zīme" apbalvotie
Kategorija:Staļina prēmijas laureāti